මාඳුරුඔය ජාතික රක්ෂිතයේ - ඔමුණුගල පුරාවිද්‍ය භුමියේ නිදන් හාරමින් සිටි පුද්ගලයින් තිදෙනෙකු උපකරණ තොගයක් සමඟ අද (05) පස්වරුවේ අත්අඩංගුවට ගෙන තිබෙනවා.මෙලෙස අත්අඩංගුවට ගැනුණු සැකකරුවන් ඊයේ (04) උදෑසන රක්ෂිතයට ඇතුළු වී නිදන් හෑරීම ආරම්භ කර ඇති බවයි ඔවුන්ගෙන් කළ ප්‍රශ්න කිරීම් වලදී අනාවරණය වී ඇත්තේ.අත්අඩංගුවට පත් සැකකරුවන් මැදිරිගිරිය සහ හඹරණ ප්‍රදේශ වල පදිංචිකරුවන් බවයි වාර්තා වන්නේ.සැකකරුවන් දෙහිඅත්තකණ්ඩිය මහේස්ත්‍රාත් අධිකරණයට ඉදිරිපත් කිරීමට නියමිත බවයි අප වාර්තාකරු සඳහන් කළේ.